TRAKŲ RAJONO SAVIVALDYBĖS ADMINISTRACIJA PERKA BUTUS

	Trakų rajono savivaldybės administracija, Vytauto g. 33, Trakai, skelbiamų derybų būdu ketina įsigyti 3 butus (du vieno kambario ir vieną trijų kambarių).
	Ketinamų įsigyti būstų vieta – Lentvario miestas, Senųjų Trakų kaimas, Rūdiškių miestas arba Aukštadvario miestelis. 
	Pirkimas skaidomas į dalis: 
              1. pirma dalis – vieno kambario būstas (gyvenamųjų kambarių ir kitų būsto patalpų plotas 23–25 kv. m);
              2. antra dalis – vieno kambario būstas (gyvenamųjų kambarių ir kitų būsto patalpų plotas 23–25 kv. m);
              3. trečia dalis – trijų kambarių būstas (gyvenamųjų kambarių ir kitų būsto patalpų plotas 60–70 kv. m).
              Būsto plotas gali būti iki 10 procentų didesnis arba mažesnis, nei nurodyta šiose sąlygose.
	
             Pasiūlymai priimami iki 2026-11-16 12.00 val. Trakų rajono savivaldybės priimamajame, adresu Vytauto g. 33, Trakai, Savivaldybės administracijos darbo laiku, t. y. pirmadieniais ir ketvirtadieniais 8.00 – 17.00 val., penktadieniais 8.00 – 15.45 val.
            Perkami būstai privalo būti gyvenamosios paskirties, atitikti teisės aktų ir normatyvinių statybos techninių dokumentų nustatytus reikalavimus, keliamus gyvenamosioms patalpoms, ir Lietuvos Respublikos statybos įstatymo nuostatas. Statinio baigtumas privalo būti 100 procentų. 
REIKALAVIMAI PERKAMIEMS BŪSTAMS

	Būstai, esantys bendrabučio tipo daugiabučiuose, mediniuose ar karkasiniuose namuose, taip pat cokoliniuose aukštuose, nebus perkami.
	Reikalavimai, kuriuos turi atitikti siūlomi įsigyti būstai:
	1. turi būti įrengtas centrinis arba vietinis šildymas; būste turi būti įrengti apskaitos prietaisai (šalto ir karšto vandens, elektros energijos, o jei būste tiekiamos dujos – ir dujų apskaitos prietaisai).
	2. siūlomas pirkti būstas turi būti tinkamos techninės būklės, tvarkingas ir atitikti statybos bei specialiųjų normų (higienos, priešgaisrinės saugos) reikalavimus:
	2.1. santechnikos įranga (vamzdynas, vonia arba dušo kabina, klozetas, kriauklė, praustuvas, vandens maišytuvai) turi būti techniškai tvarkinga;
	2.2. elektros instaliacija turi būti tvarkinga, jungikliai ir elektros lizdai – be akivaizdžių defektų;
	2.3. sienos, lubos ir grindys turi būti tvarkingos, švarios, be pelėsio, įtrūkimų; 
	2.4. langai ir durys turi būti sandarūs, tvarkingi, su visa būtina furnitūra;
	2.5. jeigu pasiūlymo pateikimo dieną būstas nėra visiškai įrengtas, jis turi būti įrengtas iki pirkimo–pardavimo sutartyje nustatytos datos;
	2.6. būste turi būti įrengta virtuvė;
	2.7. būste turi būti įrengta higienos patalpa;
	3. atstumas nuo siūlomo įsigyti būsto iki artimiausios viešojo transporto stotelės turi būti ne didesnis kaip 1000 m.
	4. Būstai perkami kartu su inventorizuotais ir teisiškai įregistruotais būstų priklausiniais, jeigu tokie yra. Būsto kadastrinių matavimų byla turi atitikti faktinę patalpų padėtį ir Nekilnojamojo turto registro duomenis.
	5. Būstų pirkimo–pardavimo sutarties sudarymo dieną privalo būti sumokėti visi mokesčiai už būsto komunalines paslaugas.
	6. Būstai negali būti ginčo objektas teisme, areštuoti ar kitaip suvaržyti, tais atvejais, kai būstas yra įkeistas ar yra susijęs su įsipareigojimais kredito įstaigai, privaloma pateikti kredito įstaigos leidimą parduoti būstą.
	7. Būstai pirkimo–pardavimo sutarties sudarymo dieną privalo būti visiškai atlaisvinti, juose negali būti asmenų, deklaravusių gyvenamąją vietą, ir likusių daiktų.
	
PASIŪLYMŲ TEIKIMO TVARKA
  
	Pasiūlymas (1 priedas) su parduodamo būsto dokumentų kopijomis pateikiamas užklijuotame voke su atitinkamu užrašu „1 kambario būsto pirkimui“ arba „3 kambarių būsto pirkimui“ ir nurodomi pardavėjo rekvizitai (jei kandidatas fizinis asmuo – vardas, pavardė, adresas ir telefono numeris, jei kandidatas juridinis asmuo – įmonės pavadinimas, adresas ir telefono numeris) (dokumentai neužklijuotuose vokuose nepriimami). Pasiūlymo forma (1 priedas) kiekvienai pirkimo daliai užpildoma atskirai;
	Su pasiūlymu pateikiami:
	1. parduodamo būsto dokumentai (pirkimų užsienio valstybėse atveju nurodomi dokumentai, atitinkantys tos užsienio valstybės teisės aktų reikalavimus):
	2. nuosavybę patvirtinančių dokumentų kopijos;
[bookmark: part_f8169624dd5a4795b52ae6bd97d7ebe5]	3. kadastro duomenų bylos kopijos;
[bookmark: part_4b1cda3719b640ed81562d1de20e9929]	4. energetinio naudingumo sertifikato kopija;
[bookmark: part_37dc5ce661b847399dc746bb3ea39ba5]	5. įgaliojimas, suteikiantis teisę asmeniui derėtis dėl nekilnojamųjų daiktų pardavimo, nuomojimo, pateikti pasiūlymą ir parduodamų nekilnojamųjų daiktų dokumentus ir (ar) sudaryti pirkimo sutartį ar kitaip disponuoti nekilnojamaisiais daiktais, kai šis asmuo nėra nekilnojamojo daikto savininkas (pirkimų užsienio valstybėse atveju nurodomas dokumentas, atitinkantis tos užsienio valstybės teisės aktų reikalavimus);
[bookmark: part_ae0ed6e645834969b42be666d9e204f2]	6. bendraturčių sprendimas (sutikimas) parduoti nekilnojamuosius daiktus Lietuvos Respublikos civilinio kodekso 4.79 straipsnio nustatyta tvarka, taip pat kai perkamas žemės sklypas, – dokumentus, patvirtinančius, kad Lietuvos Respublikos žemės įstatymo 30 straipsnio 1 ir 2 dalyse ir kituose Lietuvos Respublikos įstatymuose nurodyti pirmumo teisę pirkti privačios žemės sklypą turintys asmenys atsisakė pirmumo teisės pirkti parduodamą žemės sklypą ar nepasinaudojo šia teise.
	Pasiūlymas ir priedai turi būti sunumeruoti ir paskutiniojo lapo antroje pusėje pasirašyti kandidato arba jo įgalioto asmens parašu, o juridinio asmens – ir antspaudu. Jei pasiūlymą pasirašo savininko įgaliotas asmuo, pridedamas notaro patvirtintas įgaliojimas.
	Kandidatas pasiūlyme privalo nurodyti:
	1. pradinę būsto pardavimo kainą ir pradinę 1 kv. m būsto pardavimo kainą;
	2. siūlomo pirkti būsto apžiūrėjimo sąlygas;
	3. informaciją ar nekilnojamasis daiktas parduodamas kartu su jam priskirtu žemės sklypu. Tais atvejais, kai neparduodamas būstui priskirtas žemės sklypas, privaloma nurodyti būstui priskirto žemės sklypo naudojimo sąlygas.
	Kandidatas iki galutinio pasiūlymo pateikimo termino turi teisę pakeisti, papildyti arba atšaukti savo Pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Komisija jį gauna raštu iki pasiūlymo pateikimo termino pabaigos.
	 Kandidatas su pasiūlymu privalo pateikti informaciją apie finansinius įsipareigojimus, susietus su būstu, jei tokie yra dėl pastato,  kuriame yra būstas (-ai) įvykdytų (vykdomų) renovacijos darbų. 

	Pasiūlymus nagrinėja ir sprendimą dėl būstų pirkimo priima Savivaldybės administracijos direktoriaus įsakymu sudaryta pirkimo komisija, kuri vykdo su pirkimu susijusias ir jos darbo reglamentu pavestas funkcijas. 

              Pirkimo dokumentai skelbiami  Trakų rajono savivaldybės interneto svetainėje https://trakai.lt/ukio-pletra/nekilnojamojo-turto-pirkimas/butu-pirkimas/610
	Informaciją apie būstų pirkimo sąlygas teikia Savivaldybės administracijos Statybos, ūkio plėtros ir turto valdymo skyriaus Turto valdymo poskyrio specialistė Irena Zaleckaitė, tel. (0 528) 58 308 arba el. paštu irena.zaleckaite@trakai.lt.

             PRIDEDAMA. Pasiūlymo dėl nekilnojamojo turto (apsaugoto būsto) pirkimo forma (1 priedas).

